Կլոր սեղանի մասնակիցների մեջ ընդհանուր առմամբ գերիշխում էր այն մտայնությունը, որ ղարաբաղյան խնդիրն առայժմ լուծում չունի, հատկապես ռազմական առումով, և որ այդ հանգամանքը պարադոքսալ կերպով ձեռնտու է և՛ արտաքին խաղացողներին, և՛ հակամարտող կողմերի ղեկավարություններին, քանզի որևէ զիջում Հայաստանի ու Ադրբեջանի կողմից կհանգեցնի իշխանության կորստին, ինչին չի գնա նրանցից և ոչ մեկը: Այս իմաստով կոնֆլիկտը որոշակի կարգավորիչ դեր է խաղում այդ երկու երկրների ներքաղաքական ուժերի գործողությունների հաշվեկշռման մեջ: